Document ID: 32006R1854

ΚΑΝΟΝΙΣΜΌΣ (EK) αριθ. 1854/2006 ΤΗΣ ΕΠΙΤΡΟΠΉΣ
της 15ης Δεκεμβρίου 2006
σχετικά με τη δημοσίευση, για το έτος 2007, της ονοματολογίας των γεωργικών προϊόντων για τις επιστροφές κατά την εξαγωγή, που καθορίστηκε με τον κανονισμό (ΕΟΚ) αριθ. 3846/87
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1784/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση της αγοράς σιτηρών (1), καθώς και τους λοιπούς κανονισμούς που αφορούν την κοινή οργάνωση των αγορών των γεωργικών προϊόντων,
τον κανονισμό (ΕΟΚ) αριθ. 3846/87 της Επιτροπής, της 17ης Δεκεμβρίου 1987, που καθορίζει την ονοματολογία των γεωργικών προϊόντων για τις επιστροφές κατά την εξαγωγή (2), και ιδίως το άρθρο 3 τέταρτο, παράγραφος 4,
Εκτιμώντας τα ακόλουθα:
(1)
Πρέπει να δημοσιευθεί, στην πλήρη της διατύπωση, η ονοματολογία των επιστροφών που ισχύει από την 1η Ιανουαρίου 2007, όπως προκύπτει από τις διατάξεις των κανονισμών των σχετικών με τα καθεστώτα εξαγωγής για τα γεωργικά προϊόντα.
(2)
Πρέπει να ληφθούν υπόψη οι τροποποιήσεις της συνδυασμένης ονοματολογίας όσον αφορά τα τυριά, οι οποίες επήλθαν με τον κανονισμό (ΕΚ) αριθ. 1549/2006 (3) και ισχύουν από το 2006 και να προσαρμοστεί αναλόγως η ονοματολογία των επιστροφών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3846/87 τροποποιείται ως εξής:
1.
Το παράρτημα I αντικαθίσταται από το κείμενο του παραρτήματος I του παρόντος κανονισμού.
2.
Το παράρτημα II αντικαθίσταται από το κείμενο του παραρτήματος II του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιανουαρίου 2007.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Δεκεμβρίου 2006.

Labels: 3
6